A Kedvezményezett neve: EVOLT KERESKEDELMI ÉS SZOLGÁLTATÓ KFT.

A Projekt címe: Eszközfejlesztés az evolt kft-nél

A szerződött támogatás összege: 15 500 000 Ft

a támogatás mértéke: 70,00 %

a projekt TARTALMÁNAK bemutatása:

A Kft. családi vállalkozásként 2000. óta működő EVOLT Kereskedelmi és Szolgáltató Bt-ből átalakulással jött létre 2010-ben. A Kft. fő portfóliója elsősorban egyedi, kis sorozatú alkatrész-, minta-, prototípus és szerszámbetét gyártása forgácsolással, ezen belül CNC-esztergálással és –marással. Szerszámok fűtő- és hűtőcsatornáinak, hőcserélőknek a tisztítása, karbantartása, normália-kereskedelem. A vállalkozás a termékeit műanyag fröccsöntő üzemeknek, présüzemeknek, alumínium nyomásos öntödéknek és más gépipari cégeknek gyártott nagy pontosságú szerszámelemek és egyéb alkatrészek, pótalkatrészek és gépipari készülékek teszik ki. Alapanyag legtöbbször ötvözött szerszámacél és edzhető saválló acél.

A pályázatban szereplő beruházás oka a megrendelők által támasztott egyre nagyobb minőségi és mennyiségi követelmények teljesítése. Cél a versenyképesség megőrzése, amely úgy érhető el, hogy egyrészt a vállalkozás a legmodernebb eszközökkel dolgozik, másrészt a költségeit alacsony szinten tartja, harmadrészt pedig az új piaci igényeknek megfelelő termék gyártásának megvalósítása.

A vevők biztonságos kiszolgálásához szükséges a kapacitás növelése, azaz olyan eszközök beszerzése, amivel az igényeknek megfelelő termékek gyárthatók a megfelelő időben. A pályázatban szereplő 1 db új CNC megmunkáló központ segítségével nő a kapacitás, és rövidülnek a gyártási idők, javul a vállalkozás technológiai felkészültsége, erőforrás-hatékonysága. A tervezett géppel hatékonyabb, versenyképesebb lesz a gyártás, növekszik az üzem termelékenysége.

a projekt befejezésének tervezett dátuma: 2021.06.30.

a projekt azonosító száma: GINOP-1.2.8-20-2020-03663